ཡལ་འདབ་སུམ་ཅུ་རྩ་དགུ་པ། བཟོད་པ་ལ་དགའ་བའིརྟོགས་པ་བརྗོད་པ།
༈ བརྟན་ པའི་ཁུར་གྱི ས་མི་གདུང་ལྷག་མ་བཞིན། །ལེགས་བྱས་བཟོད་པ་གང་གི་བཟོད་ པ་
འཛིན། །རྣམ་འགྱུར་མེད་པའི་མཛེས་པ་རྨད་བྱུང་བསྐྱེད། །བརྟན་ལྡན་དེ་དག་ མཆོག་ ཏུ་
རྒྱལ་གྱུར་ཅིག །སྔོན་གྱི་བསོད་ནམས་ཕྱིན་ཅི་ལོག་པས་སྔོན། །གནོད་སྦྱིན་འདིར་སྐྱེས་སྐྱེ་རྒུ་
རྣམས་ཀྱི་དགྲ། །ཨུ་དུམ་པ་ཞེས་བྱ་བ་དྲག་པོར་ནི། །གདུང་བས་འཇིགས་ལ་དུས་བྱས་བཞིན་
དུ་གྱུར། །འཇིག་རྟེན་ལ་བརྩེ་མགོན་མེད་རྣམས་ཀྱི་གཉེན། །བཅོམ་ལྡན་ཞི་བ་བརྗོད་པས་
འཕྲལ་ལ་ནི། །དུས་མིན་དུས་དེར་བསླབ་པ་ཉེར་བསྟན་ཅིང་། །སྐྱབས་འགྲོ་རབ་ལྡན་འདུལ་
བ་དག་ལ་བཀོད། །སྲིད་པའི་གདུང་བ་རབ་ཏུ་ཞི་བ་དེ། །བདེ་གཤེགས་དེ་དུས་འཛུམ་སྐྱེས་རྒྱུ་
བ་ལ། ། རབ་ཏུ་དགའ་བས་ལྟ་རུ་འོངས་གྱུར་པ། །མཐོ་རིས་བདག་པོས་ཕྱག་འཚལ་འདི་སྐད་
སྨྲས། ། ཅི་སླད་གློ་བུར་འཛུམ་པའི་ཟླ་རིས་ཀྱིས། །ཁྱོད་ཞལ་ཆུ་སྐྱེས་རྨད་བྱུང་སླད་དུ་་་་་
མཛེས། །སྙིང་སྟོབས་བདུད་རྩིའི་རྒྱ་མཚོ་རྒྱུ་མེད་དུ། །འཇིག་རྟེན་ཐུན་མོང་བཞིན་དུ་བཞད་
མ་ལགས། ། སྐབས་གསུམ་དབང་ཕྱུག་ཚིག་དེ་ཐོས་གྱུར་ནས། །བཅོམ་ལྡན་ཐམས་ ཅད་་་
གཟིགས་པས་དེར་གསུངས་པ། །ཕྱོགས་འདིར་རང་གི་སྔོན་བྱུང་དྲན་གྱུར་ནས། །དབང་པོ་
བདག་ལ་འཛུམ་པ་འདི་སྐྱེས་སོ། །སྔོན་ཚེ་ནགས་ཚལ་འདིར་ནི་གནས་གྱུར་པ། །ཁྲོ་བའི་སྐྱོན་
སྤངས་ཐུབ་པ་བཟོད་ལ་དགའ། །ཆགས་རྡུལ་རང་བཞིན་སྲིད་ལ་སྡང་བ་གང་། །པདྨ་དག་ལ་
ཟླ་བ་བཞིན་དུ་གྱུར། །དེ་ནས་དཔྱིད་ཀ་བྱང་ཕྱོགས་བདག་པོ་ནི། །ཆགས་ལྡན་བཙུན་མོའི་
ཚོགས་བཅས་རྩེ་དགའི་སླད། །ནགས་ཀྱི་ནང་རྣམས་བལྟ་ཞིང་དགེ་མཚན་གྱིས། །དེ་ཡི་བསྟི་
གནས་ཉེ་བའི་ས་གཞིར་འོངས། ཆགས་ལྡན་ས་སྐྱོང་རྩོད་ལྡན་ཞེས་པ་དེས། །རྩེ་དགའ་ལ་ནི་
བུད་མེད་རྣམས་དག་གིས། །རྐང་པས་བསྣུན་དང་ཁ་ཡི་ཆང་གིས་ཀྱང་། །མྱ་ངན་མེད་མཛེས་
བ་ཀུ་ལ་དཔལ་ཐོབ། །དེར་ནི་ཕྱོགས་རྣམས་དཀའ་ཐུབ་པ་རྣམས་ཀྱིས། །དཀའ་ཐུབ་ཉམས་
བྱེད་ཁྲོ་ཆེན་སྨིན་འཁྱོག་གི། །ཚོགས་ཀྱིས་བཞིན་དང་འདོད་མེའི་དུ་བས་བཞིན། །བུང་བ་
འཁོར་བས་མུན་པ་དང་བཅས་གྱུར། །རླུང་གིས་བསྐྱོད་པ་རྩེ་དགས་གཡོ་བ་དང་། །མེ་ཏོག་
ཕུན་བུས་དུད་པ་ནུ་མས་སྒུ། །ཡལ་འདབ་དམར་པོ་དང་ལྡན་མཆུ་སྒྲོས་དམར། །འཁྲི་ཤིང་
རོལ་རྩེད་ བུད་ མེད་ རྣམས་ཀྱིས་ཐོབ། ། རྒྱལ་པོའི་བཙུན་མོ་དགེ་མཚན་ རྣམ་ འཕྲུལ་་ལ། །
ནགས་སུ་རྒྱུ་བས་ཆགས་ལས
གས་ལས་རྣམ་གྲོལ་ཞིང༌། །གཡོ་མེད་བསམ་གཏན་ཏིང་འཛིན་ལ་ཆགས་
པ། ། དྲང་སྲོང་དེ་ལ་ཡོངས་སུ་བསྐོར་ནས་གནས། །དེ་ནས་མི་དབང་ཕྱོགས་དེར་ མངོན་
ཕྱོགས་པས། །བུད་མེད་རྣམས་ཀྱིས་ཡོངས་བསྐོར་དེ་མཐོང་ནས། །ཕྲག་དོག་ཁྲོ་བའི་མེ་ནི་
བལྟ་དཀའ་དེས། །དེ་ཡི་ལག་པ་རྐང་པ་མྱུར་དུ་བཅད། །བརྟན་པར་རྣམ་འགྱུར་མེད་དེས་
ཡན་ལག་ཚོགས། | བཅད་ཀྱང་ས་ཡི་བདག་ལ་ངེས་མ་ཁྲོས། །དྲི་ཟ་གནོད་སྦྱིན་ལྟོ་འཕྱེ་ལྷ་
199

མཛད་བརྒྱ་དཔག་བསམ་འཁྲི་ཤིང་།
ཚོགས་ཀྱིས། །དེ་ལ་ཁྲོ་བ་དྲག་པོ་དག་ལས་བཟློག །དེ་ནས་མི་བདག་རང་གི་གྲོང་སོང་ཚེ། །
ནགས་ནས་འོངས་པའི་ཐུབ་པ་ཐམས་ཅད་ཀྱིས། །དེར་ནི་ཡན་ལག་བཅད་པ་ དེ་ མཐོང་་་
ནས། །བཟོད་ལྡན་དག་ཀྱང་ཁྲོ་བས་འདར་བར་འགྱུར། །དམོད་པ་འདེབས་ལ་མངོན་ཕྱོགས་
དེ་དག་ལ། 'བཟློག་ནས་བཟོད་པར་བྱ་ཞེས་དེ་ཡིས་སྨྲས། །བཟོད་པས་ཡང་དག་འཁྱུད་པའི་
ཡིད་ལྡན་རྣམས། །ཁྲོ་བའི་ལས་ཀྱིས་ཆགས་པར་མི་བྱེད་དོ། །ཁྲོ་བྲལ་བདག་གི་རྐང་ལག་
བཅད་གྱུར་ཀྱང༌། །གལ་ཏེ་རྣམ་འགྱུར་ཤུགས་ལྡན་མ་གྱུར་ན། །བདེན་པ་དེ་ཡིས་ཉམས་མེད་
ལུས་ལྡན་པར། །བདག་གྱུར་ཅིག་ཅེས་རབ་དང་དེས་སླར་སྨྲས། །དེ་ནས་བདེན་ཚིག་བརྗོད་
པས་སྐད་ཅིག་ལ། །ལག་པ་རྐང་པ་འབྱར་ཞིང་རྨ་དག་གསོས། །ལྷ་ཡིས་བཟོད་པའི་ཡོན་ཏན་
དེ་བསྟོད་ཅིང་། །སྙིང་སྟོབས་དཀར་བའི་མེ་ཏོག་རྣམས་ཀྱིས་མཆོད། །རྒྱལ་པོའང་དེ་སྡིག་
ནག་པོ་བརྩེགས་ལྟ་བུས། །ཆུ་བུར་གྱིས་གཏམས་སྤྱོད་ཚུལ་རྣམ་པར་ཉམས། །རབ་དྲག་རྣག་
གི་ འཁོར་ མོར་རྣམ་ འཁོར་ཞིང་། ། འཇིགས་བྱེད་སྨིན་ པའི་ དམྱལ་ བར་ སོང་
ང་བར་གྱུར། །
བཟོད་དཀའ་དྲང་སྲོང་ཆེན་པོར་གང་སྔོན་བྱུང༌། །ང་ཉིད་རྩོད་ལྡན་གང་དེ་ལྷ་སྦྱིན་ནོ། །བརྒྱ་
བྱིན་འདས་པའི་སྤྱོད་ཚུལ་དྲན་པ་ལ། །བདག་གི་འཛུམ་པ་འདི་སྐྱེས་རྒྱུ་མེད་མིན། །ཞེས་པ་
བཅོམ་ལྡན་གསུང་ཐོས་ཡ་མཚན་དག་དང་ལྡན་པའི་ཡིད། །རབ་དགའ་རྣམ་རྒྱས་སྤྲོས་པས་
གསལ་་བའི་སྤྱན་གྱི་ཕྲེང་འཛིན་ཅིང་། །ཉི་མའི་འོད་ཟེར་རེག་པས་པདྨའི་འབྱུང་གནས་རྒྱས་
པ་བཞིན། །ལྷ་རྣམས་བདག་པོ་དགའ་བས་སྐབས་གསུམ་གནས་སུ་སོང་བར་གྱུར། ། ། །
ཅེས་པ་དགེ་བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་བཟོད་པ་ལ་དགའ་བའི་རྟོགས་པ་བརྗོད་པའི་ཡལ་འདབ་སྟེ་
སུམ་ཅུ་རྩ་དགུ་པའོ། །
200